CELEX: 62013TN0553
Language: hr
Date: 2013-10-17 00:00:00
Title: Predmet T-553/13: Tužba podnesena 17. listopada 2013. — European Dynamics Luxembourg i Evropaïki Dynamiki protiv Europskog zajedničkog poduzeća za ITER i razvoj energije fuzije

14.12.2013   
            
            
               HR
            
            
               Službeni list Europske unije
            
            
               C 367/36
            
         Tužba podnesena 17. listopada 2013. — European Dynamics Luxembourg i Evropaïki Dynamiki protiv Europskog zajedničkog poduzeća za ITER i razvoj energije fuzije
   (Predmet T-553/13)
   2013/C 367/65
   Jezik postupka: engleski
   
      Stranke
   
   
      Tužitelji: European Dynamics Luxembourg SA (Ettelbrück, Luksemburg); i Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atena, Grčka) (zastupnik: D. Mabger, odvjetnik)
   
      Tuženik: Europsko zajedničko poduzeće za ITER i razvoj energije fuzije
   
      Tužbeni zahtjevi
   
   Tužitelji od Općeg suda zahtijevaju da:
   
               —
            
            
               poništi tuženikovu odluku o dodjeli ugovora od 7. kolovoza 2013. u odnosu na otvoreni poziv na dostavu ponuda F4E-ADM-0464 (SL 2012/S 213-352451) za dodjelu okvirnog ugovora o uslugama s kaskadnim sustavom pod nazivom „Provedba projekata na području informacijske i komunikacijske tehnologije (IKT) za Fuziju za energiju” (SL 2013/S 198-342743);
            
         
               —
            
            
               naloži tuženiku da naknadi tužiteljima štetu za gubitak mogućnosti za dodjelu ugovora;
            
         
               —
            
            
               naloži tuženiku da naknadi tužiteljima primjernu odštetu;
            
         
               —
            
            
               naloži tuženiku da plati tužiteljeve troškove pravne zaštite i ostale troškove uzrokovane u vezi s ovom tužbom, čak i u slučaju da ona bude odbijena.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvim tužbenim razlogom tužitelji tvrde da tuženik nije postupao u skladu sa zakonodavstvom EU-a, što proizlazi iz ocjene ponuda i dodjele ugovora nakon isteka valjanost ponuda.
            
         
               2.
            
            
               Drugim tužbenim razlogom tužitelji tvrde da tuženik nije postupao u skladu sa zakonodavstvom EU-a kroz povredu obveze davanja obrazloženja. Tuženik je dostavio tužiteljima izvješće o ocjeni ponuda koji nije sadržavao nikakve konkretne evaluacijske komentare u pogledu ponude tužitelja.